
PROOEMIUM. 

Pavidus  quidem,  sed  legibus  academicis  satisfacere  co- 
actus, quippe  summos  in  medicina  et  chirurgia  honores  appe- 
tens, ad  conscribendum  opusculum  me  contuli.  Quis  autem 
est,  qui  flagitet,  ut  tiro  in  arte,  quam,  ut  ita  dicam,  vix  de- 
libavit, primoribusque  labris  gustavit,  novi  jam  aliquid  inve- 
nerit, inventumque  virorum  judicio  probetur  doctissimorum. 
Acidi  igitur  arsenicosi  effectus,  quorum  observandi  facultas 
mihi  nonnunquam  in  nostro  caritatis  nosocomio  dabatur,  de- 
scripturus a vobis  peto,  lectores  benevoli,  si  quid  desideriis 
vestris  non  respondeat,  ut  indulgentia  me  prosequamini. 
Valete ! 

,A.cidum  arsenicosum,  sive  arseniosum  sive  arsenicum  album 
primo  a Geber  affertur,  qui  diversos  quosdam  praeparationis 
modos  descripsit.  Theophrastus  enim  et  Dioscorides, 
usi  quidem  verbo  arsenici,  materiam  utique  diversam  designa- 
turi sunt.  Arsenicum , quod  purum  magna  parte  in  silva 
Hercynia  invenitur,  sed  neutiquam  aes  valde  est  divulgatum, 
nec  in  regno  organico  exoritur,  inter  omnia  regni  mineralis 
venena  atrocissirqum  et  saevissimum  esse,  nemo  non  conten- 
dit. Hujus  enim  veneni  copia  minima  vim  quam  maxime  ini- 
micam et  in  animalia  et  in  vegetabilia  exercet.  Nihilominus 
autem  in  vita  communi  multum  usurpatur  propter  utilitatem 
suam  in  artibus  et  in  opificiis,  propter  vim  suam  certissimam, 
bestiolas  hominibus  inimicas  et  molestas  enecandi;  atque  etiam 
medicina  ipsa  sapiente  ejus  usu  contra  valde  pertinaces  et 
vitae  perniciosissimos  morbos  non  raro  praeclaros  experta  est 
effectus.  Quamquam  vero  legibus  et  praescriptis  procuratum 
est,  ut  in  usu  et  commercio  hujus  veneni  summa  adhibeatur 
cautio;  tamen  fieri  non  potest,  quin  partim  imprudentia  ac 
negligentia,  partim  necessitate,  quum  exempli  gratia  nonnulli 
fossores  et  opifices  coacti  quotidie  sese  arsenici  viribus  ex- 
ponant, partim  etiam  malignitate  et  nequitia  mullae  calamitates 
generi  humano  inferantur. 

Quam  ob  causam  arsenici  vim  et  virtutes,  usum  in  vita 
communi,  et  antidota  cognoscere  medicum  praecipue  decet. 
Nec  unquam  defuerunt  viri,  qui  summo  labore  maximoque 
studio  haec  omriia  perscrutarentur.  Omnium  maxime  Bunsen 
et  Berthold  rocentissimis  temporibus  promeriti  sunt  de  hu- 
mano genere , quia  optimo  faustissimoque  eventu  ad  assequen- 
dum antidotum  certum  contra  hoc  atrox  venenum  contenderunt. 


DE  ABSENICI  VI  IN  VEGETABILIA. 

Jaeger,  Seguin,  Marcet,  Macaire,  alii,  variis  ex- 
perimentis institutis,  acidum  arsenicosum  in  omnes  plantarum 
familias  saevos  habere  effectus  eosdem , saepe  ostenderunt. 
Constat  enim  inter  omnes,  venenum  in  earum  succum  recipi, 
atque  omnes  vitae  functiones  semper  perdere.  Plantae  arefie- 
bant et  macrescebant,  plures  aqua  fervida  superfusae  videban- 
tur, et  foenum  recenter  paratum  olebant.  Prius  autem,  quam 
hoc  fieri  soleret,  naturalem  in  pallidum  quendam  et  fuscum 
mutabant  flores  colorem,  odore  tamen  post  mortem  aliquam- 
diu remanente.  Seminum,  postquam  aliquantum  temporis  in 
solutione  unius  tantum  grani  acidi  arsenicosi  per  drachmas 
duas  submersa  fuerant,  nUnquam  provenit  germinatio.  Corol- 
lae porro  mimosae  pudicae,  quae  terrae  solutione  acidi  arse- 
hicosi  rigatae  insitae  erant,  sese  quidem  evolvebant,  petioli 
autem  mox  despiciebant,  et  folia  omnem  suam  perdebant  irri- 
tabilitatem, remanente  adhuc  colore  viridi.  Prius  perire  vi- 
dentur plantae  recentes  quam  aetate  provectiores,  prius  quo- 
que folia  recentiora  earundem  plantarum  quam  antiquiora,  et 

plantae  humoribus  praeditae  aquosis  prius,  quam  aliae  succo 
magis  inspissato  gaudentes  peribant. 

Quae  arsenici  vis  in  plantas  semper  animadvertebatur, 
seu  in  terra  crescerent  solutione  rigata  veneni,  seu,  caule 
resecto,  in  tali  qualis  antea  est  dicta  solutione  essent  locatae, 
seu  plantae  ramus  quisquam,  adhuc  solo  suo  gaudentis,  in 
hanc  solutionem  immergeretur.  Ab  illis  vero  partibus  plan- 
tarum intoxicatio  sursum  proficiscebatur,  foliorumque  nervos 
atque  ramificationes  sequebatur ; at  semper,  veneni  quantitate 

non  sufficiente,  intoxicatio  loco  suo  primario  persistebat.  Eae 
denique  plantarum  partes,  quae  semel  veneno  erant  affectae, 
nunquam  sese  recreabant,  et  combustae  foetorem  istum  arse- 
nico  proprium  diffundebant.  Neque  tamen  omittendum  esse 
videtur  ut  memoratu  dignum,  quod  Per  e ira  vidit,  in  infu- 
sione folii  cujusdam  confervam  quandam  albescentem  ad  vitri 
parietem  crevisse,  et  in  carnis  infusione  mucum  apparuisse: 
id  quod  etiam  in  excrementis  arsenicum  continentibus  factum 
est.  Secundum  novissimas  denique  chemiae  organicae  expe- 
rientias, acidum  arsenicosum  fermentatipnis  processus  utique 
prohibere  apparet,  fortasse  hac  ex  causa,  quia  istorum  cere- 
# visiae  fungorum,  in  quorum  generatione  totus  fermenta^ionis 
processus  positus  esse  videtur,  generationem  plane  impediat. 

Quibus  haec  opinio  probatur,  liosce,  ut  dicunt,  cerevi- 
siae  fungos  magis  ad  infusoriorum  indolem  accedere,  iis  etiam 
J aeger  i experimenta  favent,  quum  animadverterit,  si  non 
generationem,  tamen  infusoriorum  vitam  perdi  acido  arseni- 
coso.  Nam  gignebantur  quidem  infusoria  nonnulla  in  infu- 
sione quadam  substantiarum  vegetabilium  cum  arsenico,  tamen 
brevi  exstincta  sunt  plurima. 


DE  ARSENICI  VI  IN  ANIMALIA. 

Acidi  arsenicosi  in  animalia  permagno  sunt  emolumento 
effectus,  et  diversissimorum  experimentorum  argumentum  sem- 
per  fuere,  quorum  nonnulla  in  Wibmeri  opere  ,,de  po- 
testate medicamentorum  venenorumque“  jam  sunt 
dicta.  Acidum  arsenicosum  in  carnivora  et  omnivora  impetum 
exercere  majorem  quam  in  herbivora,  praesertim  illis  vomitu 
prohibitis , nemo  neget.  Canes  exempli  gratia  et  feles  dosi 
unius  vel  duorum  granorum  veneni  moriuntur,  dum  equi  per 
complures  dies  permagnas  doses  granorum  decem  ad  viginti 
bona  cum  valetudine  tolerant,  quod  111.  Hertwig  saepenu- 
mero  experimentis  demonstravit.  Etiam  boves  et  oves  ma- 
gnas doses  perferunt  pro  constitutione  sua.  Jaeger  invenit, 
animalia  recentioris  aetatis  prius  emori  quam  aetate  prove- 
ctiora, neque  ignqramus,  nonnullas  animalium  constitutiones 
ad  majores  hujus  veneni  doses  tolerandas  multum  valere, 
Jaegero  observante,  ranam  feminam  veris  initio  (quando 
coire  solent,  ut  constat,  ranae  et  irritabilitas  valde  est  aucta) 
unum  totum  granum  acidi  arsenicosi  per  os  haustum  pertu- 
lisse. Aves  quoque,  quas  quispiam  ex  natura  sua  teneras 
duxerit,  non  admodum  arsenico  afficiuntur.  Nam  perpessae 
sunt  doses,  quae  amphibia  ejusdem  magnitudinis  certissime 
enecuissent.  Namque  si  dosis  non  erat  lelhalis,  excrementa 
liquida,  interdum  sanguine  lincta  deposuerunt,  et  per  vomitum 
ventriculi  contenta  ejecerunt;  saepe  nihil  aliud  effecit , nisi 
ut  ciborum  augeretur  appetitus.  Quae  in  diversa  animalia 
arsenici  vis  ex  eo  pendere  videtur,  quod  herbivora  in  univer- 

sum  minus  irritabilia  sunt  quam  carnivora  omnivoraque;  par- 
tim  ex  eo,  quod  absorptio  iu  ventriculo  et  canali  intestinali 
tardior  esse  solet  in  istis  quam  in  his  ; tum  quod  tractus 
intestinorum  in  istis  multo  majore  ciborum  copia  repletus, 
et  venenum  propter  majorem  secernendi  Yim  horum  organo- 
rum facilius  celerius  que  ex  corpore  ejici  potest.  Neque  vero 
id  praetereundum  esse  arbitror,  animalia  carnivora,  ut  canes, 
quamvis  effectus  arsenici  in  ea  major  sit,  rarius  veneno  suc- 
cumbere, quia  propter  ventriculi  structuram  et  formam  fa- 
cillime arsenicum  vomitu  ejiciant,  quod  in  multis  herbivoris, 
praecipue  cuniculis  fieri  nequit.  Cuniculi  enim  habent,  quod 
111.  C.  H.  Schultz  primus  adnotavit,  ob  magnae  curvaturae 
extensionem,  ventriculum  magis  rotundum  et  circularem,  in 
quo  contenta  per  motum  circularem  rotantur,  ita  ut  per  oeso- 
phagum, ventriculo  medio  insertum,  nihil  rursus  ejici  possit, 
quod  in  canibus  propter  oblongam  ventriculi  formam,  in  cujus 
partem  cardiacam  latus  sese  inserit  oesophagus,  perfacile  sit. 
Etiam  tractus  intestinalis  in  canibus  multo  aliter  sese  habet 
quam  in  cuniculis,  nam  istis  est  brevior  et  praeditus  muscu- 
lorum fibris  fortioribus ; cuniculorum  tubus  intestinalis  e con- 
trario longior  est,  motusque  peristalticus  non  tam  foriis  ccler- 
que.  Coecum  quoque  in  alterum  quasi  ventriculum  dilatatum, 
in  quo  alimenta  jam  in  ventriculo  et  intestino  tenui  concocta 
rursus  concoquuntur.  Ex  his  omnibus  rebus  elucet,  acidum 
arsenicosum  vim  suam  multo  fortius  ac  vehementius  in  tracluin 
intestinalem  cuniculorum  exercere  posse  quam  in  canum;  quo 
factum  esse  videtur,  ut  experimentorum  successus  ad  antidoti 
vim  explorandam  exstiterint  diversissimi.  Veneni  enim  e cor- 
pore ejiciendi  facultas  in  canibus  tanta  est,  ut  si  oesophago 

per  ligamentum  constricto  vomendi  potestas  dirempta  est,  per 
adauctum  motum  peristalticum  excrententis  simul  arsenicum 
ante  ejiciant,  quam  effectum  suum  exserere  plane  potuerit. 

Homo  autem  partim  canibus,  partim  cuniculis  similis  vi- 
detur. Facultate  enim  vomendi  consimilis  est  cani,  etiamsi 
in  upiversum  propter  majorem  et  rotundam  cardiae  partem 
non  tam  facile  et  ad  completam  ventriculi  evacuationem  vo- 
mere possit  5 quod  quidem  ad  ciborum  commorationem  in 
coeco  pertinet,  magis  herbivoris  similis  est  liomo,  ita  ut  tra- 
ctus intestinalis  veneno  majorem  superficiem  et  longius  vim 
suam  exercendi  praebeat  tempus.  Nec  aliter  acidi  arsenicosi 
vis  modificatur  ex  forma,  qua  hauritur  et  ex  loco,  quo  pri- 
mum in  organismum  recipitur.  Solutio  enim  hujus  veneni,  ut 
cujusvis,  celeriorem  et  intensiorem  exercet  impetum  quam 
pulvis;  et  hic  etiam  celerius  agit  quam  grana  grossiora,  quum 

ille  succis  solventibus  majorem  praebeat  superficiem  et  toti 

\ 

tunicae  mucosae  ventriculi  sese  exponat.  111.  Hertwig  ex- 
ploravit, dosin  arsenici  soluti  multo  agere  celerius  et  vehe- 
mentius, eadem  dosi  in  pilularum  formam  redacta.  In  canibus 
praecipue  non  est  consecuta  mors,  ubi  magnae  arsenici  doses 
pilularum  forma  sumebantur.  Verum  etiam  ventriculi  status 
et  conditio  ex  illius  experimentis  summi  momenti  est,  quum 
animalia  satis  largam  arsenici  dosin  pertulerint  sine  ullo  in- 
commodo, si  statim  venenum  hauserunt  post  coenam.  E con- 
trario eadem  dosis,  si  bestiolae  diu  cibo  abstinuerant,  aut  si 
ciborum  appetitus  non  erat  magnus,  mortem  intulit. 

Pulvis  acidi  arsenicosi  in  vulnera  inspersus  non  prius 
intoxicationem  efficit,  quam  plane  aut  ex  parte  solutus  et  in 
sanguinem  jreceptus;  in  ventriculum  parva  pulveris  aut  solu- 

tionis  quantitas  injecta  brevi  et  celerius  mortem  provocat, 
quam  graija  grossiora  et  quantitate  majora. 

Arsenicum,  quod  aqua  frigida  difficile  solvitur,  facillime 
ab  animalium  humoribus  solvitur,  ita  ut  Br  odi  e,  quum  in 
recens  cuniculi  vulnus  septem  pulverati  acidi  arsenicosi  grana 
applicasset,  intoxicationis  symptomata  nonnullis  jam  minutis 
post  et  quinquaginta  tribusque  minutis  mortem  intrare  vide- 
ret. Pari  modo  Pereira  et  Bunsen  animadverterunt,  quum 
ranae  grana  grossa  acidi  arsenicosi  in  anum  intulissent,  quae 
per  motum  antiperistalticum  vomitu  ejiciebantur,  hoc  venenum 
temperatura  minore  ad  partem  aliquam  solvi. 

Ea  insuper  ex  experimentis  apparent,  valde  minui  ve- 
neni effectum  et  debilitari,  si  pujveri  acidi  arsenicosi  materiae 
absorbentes  et  involventes,  ut  magnesia,  carbo  vegetabilis, 

arena,  argilla  etc. , admisceantur.  Cujus  rei  causa  in  eo 

* - 

posita  esse  videtur,  quod  illae  materiae  tunicae  mucosae  ven- 
triculi adhaerentes  resorptionem  vasorum  minuant:  nam  che- 
mica  quaedam  vis  contra  hasce  substantias  acido  arsenicoso 
non  inest,  quare,  neque  antidota  haberi  possunt.  Praeterea, 
ut  jam  supra  diximus,  arsenici  effectus  ex  loco,  quo  vene- 
num in  corpus  illatum  est,  aliquid  variat.  Loci,  quibus  so- 
let applicari,  sunt  ventriculus  et  canalis  intestinalis,  tuuica 
mucosa  narium,  pulmones,  vagina,  conjunctiva  oculi,  epider- 
mis, tunicae  serosae,  tela  cellulosa  et  vasa  sanguifera.  Ve- 
hementissime et  celerrime,  ex  Berthold  judicio,  acidum 
arseuicosum  vim  suam  exhibet,  si  ejus  solutio  in  tracheam 
et  pulmones  injicitur:  tum  enim  in  cuniculis  laboriosa  et  ster- 
torosa  respiratio,  tremor  totius  corporis  et  nonnullis  minutis 
post,  stridulis  sonis  auditis,  mors  intrat.  Quae  effectus  cele- 


13 


ritas  in  eo  niti  videtur,  quod  partim  respiratio  valde  turba- 
tur, partim  venenum  facillime  resorbetur  viaqlie  brevissima 
in  sanguinis  circuitum  transit,  ubi  vim  suam  in  sanguinem 
destruendum  integram  potest  exercere.  Deinde  sequitur,  quod 
attinet  celeritatem  effectus,  ex  Jaegeri  opinione  injectio 
veneni  in  vasa  sanguifera;  tum  ejus  applicatio  in  vulnera  re- 
centia; injectio  in  cava  tunicis  serosis  instructa,  imprimis  in 
abdominis  cavum,  hac  forsan  de  causa,  quod  venenum  con- 
junctiones cum  partibus  organicis  inire  iioil  potest,  sed  pro- 
pter strenuam  harum  tunicarum  vim  resorptionis  celerrime 
et  largissime  in  sanguinem  recipitur.  Porro  sequuntur  inje- 
ctiones in  telam  cellulosam,  in  ventriculum,  denique  in  anum 
\ • 

et  vaginam.  Sed  minimam  exserit  vim,  si  epidermidi  inte- 
grae applicatur,  quamquam  etiam  ex  ea  parte  valde  insidiose 
et  periculose  agere  potest  venehiim,  ut  multi  demonstrant 
casus.  Accidit  etenim  in  largiore  unguentorum  usu,  quae  ar- 
senicum continebant,  et  aquarum  lavando  inservientium,  ut 
mors  ingrueret.  In  universum  igitur  effectus  arsenici  est  eo 
velocior,  quo  magis  partes,  in  quas  venenum  immissum,  va- 
sis sanguiferis  aut  resorbentibus  gaudent. 

♦ 

Symptomata  intoxicationis  in  animalibus  valde  Variant. 
Plurimum  hic  quoque  valet,  effectum  exsistere  eo  celeriorem 
vehementioremque  quo  minus  annis  provecta  sit  bestiola, 
quoniam  aetate  tenera  resorptio  celerrime  fieri  solet,  et  or- 
ganismus contra  venenum  resistit  minimum.  Initio  quidem, 
postquam  venenum  exempli  gratia  in  ventriculum  injectum  est, 
bestiolae  quietae  sunt,  etiam  alimenti  quid  fortasse  consumunt, 
neque  mutationem  ullam  in  pulsus  cordisque  ictibus  praebent; 
ubi  haec  aut  respirationis  perturbatio  adest,  magis  terrori  et 

anxietati,  qua  bestiola  per  injectionem  veneni  affecta  est  quam 
ipsius  veneni  efficacitati  tribuenda  videtur.  Itaque  hoc  modo 
per  aliquod  tempus  postquam  quietae  fuerunt,  in  plurimis 
casibus  majorem  aut  minorem  pupillae  dilatationem,  rarissime 
contractionem  aut  formae  rotundae  mutationem  ostendunt. 
Tum  brevi  cruciantur  doloribus,  quos  clamore  nuntiant,  quas- 
cunque corporis  partes  digito  presseris,  semper  diarrhoea 
vel  vehementiore  vel  minore  corripiuntur,  urinamque  saepius 
mittunt.  Pulsus  porro  fit  tardus  aut  interponens ; incidit  ex- 
tremitatum posteriorum  lassitudo  et  anaesthesia  completa; 
deindfr  sequuntur  plerumque  subito  convulsiones  totius  corpo- 
ris , pulsus  frequentia  paulatim  minuitur  debilitasque  aucta, 
/ 

usque  dum  bestiolae  sonos  stridulos  edentes  morti  succum- 
bant. Nonnunquam  morti  languor  universalis  et  opisthotonus 
praecedit,  sensibilitasque  tam  est  minuta,  iit  palpebrae  canis 
venenati  acu  perpunctae  sese  non  contrahant,  quod  Jaeger 
crebre  expertus  est.  Hic  fere  intoxicationis  decursus  in  iis 
animalibus  esse  solet,  quibus  vomendi  facultas  negata  est,  ut 

I* 

cuniculis,  caviis  cobayis  etc. 

Aliter  canes  se  habent.  ]ffoX  enim  vomunt,  eoque  prius, 
quo  dilitius  antea  cibo  caruerunt,  et  ita  ejiciunt  veneni  ma- 
ximam quantitatem,  ab  quinque  minutis  ad  triginta;  locos 
tenebrosos  petere  solent,  nec  doloris  symptomata  aliqua  prae- 
bent. Vomitu  saepius  redeunte  etiam  diarrhoeae  evadunt  et 
vehementissimae  et  copiosissimae.  Sitis  adesse  solet  et  ipse 
appetitus  ciborum,  ita  ut,  qui  canibus  mos,  ea  quae  vomitu 
' ejecerunt  nonnunquam  denuo  devorent.  Itaque  nemo  mirari 
potest,  canes,  etiamsi  porrectae  doses  salis  largae  sint,  ve- 
neno non  succumbere,  sed  valetudinem  suam  recuperare,  id 

quod  observatum  est  persaepe.  Quocunque  demum  loco  ve- 
nenum in  corpus  profectum  est,  sive  per  os,  vulnus,  sive 
alio  ihodo , haec  fere  semper  symptomata  adesse  solent, 
morte  noii  maturius  ingruente:  nausea  et  vomituritiones  vo- 
mitusque ipse,  deinde  diarrhoea,  urinae  excretio  copiosissima, 
nonnunquam  transpiratio  adaucta,  aut  etiam  cutis  exanthe- 
mata, denique  spasmi  et  resolutio  nervorum.  Functionibus 
cerebri  turbatis,  primum  resolutionem  inferiorum  extremita- 
tum, tum  musculorum  trunci  et  superiorum  extremitatum, 
postremo  musculorum  auris  et  visus  perire  Vidi. 

' : / 

* 

‘ * 

SECTIONIS  INDICIA. 

Confestim  in  musculos  galvanismus  adhibitus  non  ita 
strenuas  efficere  potest  contractiones  et  diuturnas  quam  in 
aliis  abimalibus,  quibus  alio  modo  obtigit  mors.  Post  mor- 
tem si  statim  thoracis  cavum  detexeris,  cor  adhuc  pulsans 

4 

reperitur,  quamquam  lentissime  debiliterque.  Conatus  est 
Brodie  per  tubum  tracheae  illatiim  aerem  in  pulmones  in- 
flare, ut  hoc  modo  cordis  contractiones  augeret  et  propaga- 
ret. At  conatus  non  successit.  Alii  repererunt,  cordis  con- 
tractiones jam  post  dimidiam  horam  desiisse,  musculosque 
extremitatum  tantum  per  unam  ad  duas  horas  galvanismi  Vi 
ad  contractiones  incitari  potuisse.  Sed  cum  dosis  arsenici 
nimia  fuerit,  pulsatio  cordis  et  musculorum  irritabilitas  pau- 
cis post  obitum  minutis  jamjam  cesserunt.  Semper  febe  ih 
bestiis  per  acidum  arsenicosum  occisis  sanguis  in  corde  et 
majoribus  vasis  coagulatus  inveniri  dicitur,  quod  Campbell 

et  Berthold  affirmant.  Brodie  contra  sanguinem  liquidum 
repertum  esse,  color^  paene  nigro,  non  negat.  Eademque 
multi  confirmant  alii.  Quod  attinet  ad  inflammationem,  quam 
omnes  attenderunt,  qui  de  arsenico  experimenta  instituerunt, 
secundum  Jaegeri  sententiam,  oesophagus,  in  avibus  etiam 
struma,  rubore  invenitur  superficiali.  Adsunt  enim  striae 
purpureae,  quae  eo  confertiores,  quo  propius  ad  cardiam 
ventriculi  accedunt.  Pharyngem  autem  Brodie  se  nunquam 
inflammatam  invenisse  testatur.  Ventriculi  contra  inflammatio 
valde  variat,  quum  in  multis  casibus  post  arsenici  intoxica- 
tionem lethalem  exiguo  modo  inflammationis  vestigia,  in  aliis 
casibus  inflammatio  vehementissima  reperiatur.  Ex  Brodie 
sententia  phlogosis  haec  tractus  intestinalis  incipere  solet 
paullo  post  veneni  injectionem,  et  vehementior  mitiorve  est 
pro  tempore,  quod  ab  initio  intoxicationis  usque  ad  mortem 
praeteriit.  Conditiones  si  pares  sunt,  in  herbivoris  mitior 
esse  solet  quam  in  carnivoris.  In  ventriculo  et  intestinis  te- 
nuibus summum  assequitur  gradum,  atque  extenditur  saepe- 
numerd  per  totum  canalem  intestinalem.  Etiam  Brodie 
inflammationem  ventriculi  vehementiorem  esse  et  prius  intrare 
ait,  si  arsenicum  in  vulnus,  quam  si  in  ventriculum  inseratur. 

Superficies  vero  interna  ventriculi  in  iis  animalibus,  qui- 
bus mollior  est  tunica  mucosa,  tuiti  aequaliter,  tum  sparsiin 
maculatimque  ruborem  ^praebet  purpureum ; saepe  autem  exco- 
riata est  et  maculis  nigricantibus  obsita,  quae  nonnunquam  in 
ulcera  mutata,  in  ventriculi  substantiam  alte  penetrant.  Hae 
ventriculi  abnormitates  ex  Bunsen  sententia  saepius  in  regione 
pylori  inveniuntur  quam  cardiae.  111.  Schultz  cuniculorum 
et  caviarum  cobayarum  ventriculum,  coecum  et  rectum  valde 

maceratum  reperit,  atque  reliqua  intestinorum  pars  modo  in- 
flammatorio rubefacta  erat.  J aeger  affirmat  tunicam  ven- 
triculi mucosam  emollitam  et  tamquam  maceratam  fuisse  ac 
nonnihil  tumefactum.  Ei  contigit,  ut  illam  digitorum  ope  frusta- 
tim  facillime  ab  subjacente  tunica  detraheret  aut  defricaret. 
Hic  rubor  autem  inflammatorius  non  tunicae  inhaeret  mucosae, 
ut  Jaeger  contendit,  quum  hanc  semper  albidam  repererit, 
sed  situs  est  in  tunica  vasculosa,  quae  ubi,qiie  rubra  et  ubique 
innumerabiles  purpureas  papillas  sive  colliculos  offerat.  Inter- 
dum quoque  tuuica  villosa  a vasculosa  solvi  potuit,  nec  ulla 
inflammationis  signa  praebuit.  Quae  mutationes  pathologicae, 
etsi  intensitate  minutae,  in  intestino  tenui  usque  ad  crassa 
propagatae  reperiuntur;  haec  autem  semper  nihil  aliud,  nisi 
majorem  muci  secreti  copiam  praebent.  Intestinum  rectum 
minus  inflammatum  est,  ejusque  tunica  intima  emollita  ac  tu- 
mefacta. Vasa  ad  ventriculum  intestinumque  pertinentia  san- 
guine deprehenduntur  turgentia*,  et  auctore  Brodie  tunicae 
coli  mucosae  harum  partium  inflammatio  inhaeret.  Erat  enim 
rubescens,  mollis  et  pulti  similis  atque  a tunica  cellulosa,  cu- 
jus structura  naturalis  non  mutata  reperiebatur,  sine  ulla  dif- 
ficultate solvi  potuit.  Interdum  Brodie  in  superficie  interna 
tunicae  mucosae,  inter  hanc  et  tunicam  cellulosam,  parvas 
sanguine  extravasato  maculas  percepit  formatas.  111.  Mit- 
scherlichet  Gmelin  experimentis  suis  ruborem  inflammato- 
rium spectarunt,  pulveris  forma  hausto  acido  arsenicoso,  spar- 
sim  et  maculis  parvis  ortum:  si  autem  solutum  antea  vene- 
num, maculae  magis  extensae  erant  et  propagatae:  quo  casu 
tunica  intima  ventriculi  quasi  colore  rubro  tincta  videbatur. 
Loci  tali  modo  affecti  nonnunquam  excavati  erant  et  quasi 

corrosi  seu  ulcerati:  sed  saepius  laeves  inveniebantur,  non- 
nunquam,  at  raro,  icliore  obtecti.  Gangraenam  vero  stricte 
sic  dictam  totius  ventriculi,  aut  locorum  aliquorum  plurimi  et 
ii  celeberrimi  scriptores  nunquam  sese  invenisse  affirmant.  Uno 
quidem  casu  Brodie  gangraenam  reperisse  sibi  visus  est;  sed 
falsus  erat,  quum  locus,  qui  gangraenosus  apparuit,  eo  hanc 
obtinuisset  formam,  quod  stratum  sanguinis  nigri  et  gelatinosi 
tunicae  mucosae  adhaerebat  et  granula  arsenici  continebat. 
Sanguinis  autem  strato  remoto,  nihilominus  tunica  mucosa  in- 
flammata videbatur,  id  quod  etiam  efficiebatur  per  tenue  stra- 
tum sanguinis  coagulati,  quod  illam  inter  et  vasculosam  tuni- 
cam suffusum  erat.  Quibus  rebus  in  aliis  quoque  casibus  re- 
pertis, Brodie  errorem  detexit.  — Cliymum  in  ventriculo 
obvium  plerisque  in  casibus  a crasso  muci  tenacis  strato,  tam- 
quam a membrana  circumdatum  invenerunt  Bunsen  et  Ber- 
thold;  alii,  ut  Jaeger,  tunicam  mucosam  a tunica  musculari 
absolutam  et  inter  eas  albuminosam  quandam  et  gelatinosam 
massam  effusam.  Canum  ventriculus  plerumque  vacuus  erat 
et  valde  contractus,  tunica  mucosa  magnas  plicas  formabat 
rugosas , et  videbant  illi  in  ea  eandem  quam  in  cuniculis  re- 
pererant  rubedinem.  Quod  intestina  attinet,  colon  cuniculorum 
saepe  spasmodice  contractum,  intestinum  tenue,  coecum  et 
rectum  plerumque  faecibus  et  aere  repletum  erat.  — Reliquae 
tunicae  mucosae  minus  afficiuntur;  interdum  quidem  tracheae 
et  urethrae  mucosa  inflammata  et  rubefacta  reperitur  tunica. 
— Tunicae  serosae  porro,  quia  vasis  sanguiferis  non  gaudent; 
non  mullum  mutatae  deprehenduntur.  Mera  enim  peritonitis 
nunquam  animadverti  potuit;  sed  vasa  mesenterii  et  omenti, 
praecipue  venae  sanguine  valde  oppletae  erant,  quod  quoque 

Brodie  auctor  est.  — Tunicae  autem  vasorum  ipsorum  vix 
quandam  praebuerunt  mutationem.  — Hepar  nonnunquam  valde 
tenebrosum  apparuit;  bilis  largiter  secreta  et  in  vesicula  fel- 
lea copiosa  retenta  quantitas,  sive  plane  ex  ea  excreta.  — 

, 1 

In  vesica  urinaria,  plerumque  spasmodice  contracta,  aliquantu- 
lum modo  urinae  turbidae  reperiri  solet.  Renes  sanguine  re- 
ferti et  colore  rubriore  quam  statu  sano  videntur.  — Pul- 
mones interdum  liquore  quodam  extravasato  impleti  .erant, 
plerumque  autem  sani,  raro  etiam  rubefacti  et  inflammati 
erant;  venae  in  iis  turgebant  sanguine  nigro  et  liquido.  — i 
Cor.  plerumque  valde  erat  laxum,  rarissime  strenue  contra- 
ctum; in  ventriculo  sinistro  et  valvulis  sive  minores  sive  ma- 
jores colore  coecineo  maculae,  semel  adeo  excoriationes,  ut 
in  ventriculo,  animadvertebantur.  — Cerebri  medullaeque  spi- 
nalis partes,  musculi,  nervi  et  ganglia  neutiquam  mutata 
spectantur. 

I 

ACIDI  ARSENICOSI  EFFECTUS  LOCALES. 

Hac  de  re  non  multum  est  notum.  Tunicas  animalium 
externas  acido  arsenicoso  colorem  naturalem  mutare  annotat 
P er  ei  r a,  qui  permagnam  liuic  rei  operam  dedit.  Exemplum 
quoddam  viridis  ranae  color  praebet  pallescens,  et  columbae 
cutis,  quae  ea,  qua  venenum  implicatum  erat,,  tumefacta  et  ni- 
gricans est  facta.  In  cuniculo  contra,  cujus  in  cute  pilis  nu- 
data acidum  arsenicum  emplastri  forma  impositum  erat,  nulla 
mutatio  localis  reperiri  potuit.  Nec  cutis,  quum  vulnerata 
esset  et  arsenicum  impositum,  post  ipsam  mortem  unquam 

gangraenosam  aut  inflammatam  se  praestitit:  raro  tumefacta 
aliquantulum,  plerumque  pallida  et  multo  in  tela  cellulosa 
stagnante  gelatinoso  liquore  suffusa.  Haec  omnia  Brodie  af- 
firmat, qui  observavit,  acido  arsenicoso  illato  in  vulnus  et 
animali  venenato  post  nonnullas  horas  emortuo,  in  ventriculo 
quidem  et  intestinis  vehementissimam  inflammationem  esse,  at 
nunquam  in  ea  parte,  in  quam  arsenicum  proxime  egerit:  haec 
enim  forma  tantum  et  conspectu  nonnihil  mutata  erat  et  sub 
tela  cellulosa  diffusio  serosa  inventa.  Sic  in  columbae  oculis, 
quibus  arsenici  solutionem  Jaeger  insperserat,  hec  inflamma- 
tio nec  aliud  symptoma  evasit.  Integumenta  dura  nullam 
ostendunt  immutationem,  et  Ilahnemann  verisimile  est  er- 
rans, si  acidum  arsenicosum  pulveris  forma  ad  epidermidem 
applicatum  vesiculam  provocare  posse,  uti  emplastrum  vesica- 
torium  arbitratur.  Ne  desquamationem  quidem  ostendunt  ex- 
perimenta. Att&men  integumenta  mollia  et  mucum  secernentia 
eodem  momento,  quo  acido  tanguntur  arsenicosb,  magnam 
muci  secretionem  exhibent,  quod  idem  in  ventriculo  et  canali 
intestinali  fieri  refertur. 


ACIDI  ARSENICOSI  USUS  IN  MEDICINA. 

Venenum  tam  atrox,  ut  acidum  arsenicosum,  semper  ma- 
xima praecautione  adhibeatur,  ejusque  effectus  omni  tempore 
diligenter  et  accurate  observentur.  Sunt,  qui  arsenici  usum 
medicum  omnino  rejiciant,  quoniam  insidiosissimum  et  saepe 
parva  dosi  jam  mortiferum  sit  remedium.  Accidit  autem,  ut 
co  uti  debeamus,  quum  in  permultis  casibus  remedium  aeque 

efficax  nobis  desit,  cautaque  applicatio  rarissime  mala  secum 
ferat.  Haecce  jurisdictio  autem  ad  usum  solum  per  os  per- 
tinet, applicatione  topica  emolumenta  propria,  quae  ab  aliis 

remediis  minus  periculosis  suppleri  non  possint,  nunquam 

• . » ’ 

praebente.  Tamen  per  magnum  temporis  spatium  atque  etiam 
nunc  a medicis  celeberrimis,  ut  Asthley  Cooper,  Dupuy- 
tren,  aliis,  pro  caustico  commendatur,  quamvis  Arsenicum 
neutiquam  esse  remedium  chemicum  perquam  manifestum  sit. 
Itaque  a nonnullis  dynamicum  nominatur  causticum  contra 
caustica  chemica.  — Praecipue  ad  cancrum  sanandum  veteres, 
medici  usi  sunt  acido  arsenicoso,  dum  hodie  nemo  est,  qui 
efficacitatem  specificam  non  neget.  Parisiis  in  nosocomio  St. 
Louis  ad  lupum  sistendum  clarissimus  Biett  lioc  adhibet  ve- 
nenum. Forma,  qua  pro  caustico  utitur,  maximam  partem  est 
ea,  quam  fratres,  Cosme  qominati,  induxerunt  primi.  Pulve- 
rem composuerunt  sequentem: 

Rcp.  Arsenici  albi  0jj 

Ciner.  solear.  aptiquar.  ustar.  Gr.  vjjj 
Sang.  draconis  Gr.  xjj 
Cinnabar,  factit.  3jj 

M.  f.  pulvis  subtilissimus. 

* 

Hujus  unguenti  granum  et  dimidium  cum  drachma  un- 
guenti sequentis  mixtum  format  unguentum  Helmuthi,  fre- 
quenter usitatum  in  ulceribus  atonicis  et  torpidis  cujusvis 
generis. 

Rcp.  Balsam.  Peruvian. 

Extract.  Conii  maculat,  aa  3j 
Plumbi  acetici  0j 
Tinctur.  Opii  crocat.  0/3 
* Unguent,  cerat.  J/J 
M.  f.  unguentum. 


DE  USU  INTERNO. 

Notissimum  atque  celeberrimum  usum  acidi  arsenicosi  in- 
ternum, quod  de  reliquo  tantum  fere  solutionis  forma  adhi- 
beatur, periodicis  in  morbis,  maximeque  in  febribus  intermit- 
tentibus reperimus.  Omnium  remediorum  contra  hasce  febres 
nullum  effectus  praebuit  tam  memorabiles  quam  arsenicum; 
etiam  mullis  in  casibus  si  vel  chinae  praeparata  nil  efficere 
potuerint. 

Sunt  qui  exituum  causa  persaepe  noxiorum  arsenicum  ad- 
hibendum negent;  observatis  autem  cautelis  rarissime  intrare 
possunt.  Ne  per  paroxysmum  quidem  necessaria  dicitur  re- 
medii expositio.  Praescripto  vero  acido  arsenicoso,  nunquam 
est  negligendum,  digestionis  organa  longe  minus  turbari,  si 
remedium  ventriculum  inveniat  ciborum  plenum,  quam  si  je- 
junum. Nonnunquam  opio  conjungitur,  ut  hac  ratione  melius 
in  ventriculo  retineatur.  Praecipue  in  usu  interno  semper 
providendum  est,  ne  ulla  venenationis  signa  se  ostendant, 
veluti  faciei  tumor,  palpebrarum  rubor,  oesophagi  ariditas, 
salivatio,  gingivae  dissolutio,  ventriculi  irritatio  vel  adeo  ce- 
rebri atque  medullae  spinalis  affectio , ut  exempli  gratia 

spasmi  extremitatum  inferiorum,  capitis  dolor  aut  oppressio. 
Obnoxiis  autem  non  comparentibus  signis,  tamen  arsenici  usum 
diutius  diebus  quatuordecim  sine  intermissione  continuandum 
non  suaserim. 

At  non  sola  febris  intermittens,  sed  alii  quoque  morbi 
afebriles  cum  typo  intermittenti  ab  acido  arsenicoso  fauste 
superantur,  praesertim  mala  nervorum  systematis  atrocissima. 
Hoc  modo  gravissimi  capitis  dolores,  neuralgiae  cujus  vis  ge- 
neris et  adeo,  casibus  etiamsi  rarissimis,  tetanus  opprimebatur. 

Deinde  arsenici  usus  internus  exanthematibus  chronicis 
ab  medicis  Anglicis  eximie  laudatur,  et  praecipue  in  rporbis 
squamosis,  cujusmodi  sunt  ichthyosis,  lepra,  psoriasis  elc., 
optima  efficere  traditur.  Longe  maxime  res  bene  vertitur, 
nec  ulla  signa  notatione  digna  observantur.  Rarissime  enim 
status  febrilis  cum  calore  sitisque  sensu  se  ostendit;  tum 
urinae  et  cutis  secretio  augetur  et  alvi  excretio  turbatur. 
Simulatque  aegrotus  faciem  animadvertit  tumescentem  aut  ejus 
tumorem,  confeslim  rejiciatur  remedium.  Denique  in  rheuma- 
tismo chronico,  arthritide,  hydropicis  affectionibus  atonicis 
et  in  hydrophobia  commendatum  est  acidum  arsenicosum,  sed 
plerumque  eventu  dubio  vel  misero. 

Pro  usu  interno  veteres  medici  pilularum  formam  ex 
acido  arsenicoso  cum  mica  panis  albi  elegerant,  quae  forma 
omnium  nominari  potest  deterrima,  quoniam  concentrata  ve- 
neni vis  locum  tam  parvum,  ut  pilula  explet,  multo  facilius 
corrodere  valet  quam  remedii  solutio,  ubi  eadem  vis  tam 
multum  est  expansa  atque  etiam  diluta.  Forma  longe  prae- 
stantissima  est  solutio  arsenicalis  sive  Fowlerii,  quae  com- 
posita est  ex  arsenici  albi  pulverati  et  Kali  carbonici  drachma 

una  (cum  aqua  destillata  cocto),  et  liquor,  refrigerat,  spiritus 
angelicae  compositi  uncia  una,  tanta  quantitate  aquae  commu- 
nis addita,  ut  hujus  solutionis  guttae  nonaginta  unum  conti- 
neant granum  arsenici.  Quinque  guttis  ter  quotidie  porrigen- 
dis curae  initium  instituatur,  et  permagna  modo  adhibita 
providentia  dosis  augeatur. 


ANTIDOTA. 

1 

Remedia  venenum  modo  involventia  et  sic  arsenici  cum 
ventriculi  parietibus  contactum  impedientia,  antidota  non  sunt 
habenda,  quare  carbo,  magnesia,  oleosa,  albuminosa  et  cetera, 
quibus  omnibus  effectus  supra  dictus  inest,  antidota  perhiberi 
nequeunt.  Berthold  et  Bunzen,  ferrum  oxydatum  hydra- 
tum  cum  arsenico  conjunctionem  inire,  quae  in  ventriculo 
solvi  non  possit,  primi  docuerunt.  Itaque  novissimo  tempore 
id  ferrum  carbonicum  fuscum  arsenici  antidotum  agnoscitur 
unicum,  quod  huic  persaevo  veneno  conjunctione  chemica 
virium  partem  tollit  maximam.  Contra  intoxicationes  chroni- 
cas autem  Kali  sulphuratum  (drachmas  duas  in  aquae  destilla- 

\ 

tae  unciis  octo  solutas,  quavis  hora  ad  cochlearium  parvum) 
egregie  laudarunt  medici  Anglici.  At  semper,  minime  intoxi- 
catione solum  in  recenti,  celerrima  veneni  ex  ventriculo  emis- 
sio momenti  est  maximi. 

litteris  scholasticis  operam  dedi,  secundum  methodum  prae- 
ceptoris dilectissimi  BEHEIM-SCIIWARZBACH , ita  ut  post 
hocce  tempus  examen  legitimum  subire  jam  possem.  Testimo- 
nio maturitatis  instructus  , anno  MDCCCXXXX  die  XV  mensis 
Aprilis  in  almae  universitatis  Fridericae  Guilelmae  Berolinensis 


cives  academicos  ab  111.  TWESTEN,  t.  t.  fasces  tenente,  re- 
ceptus et  apud  111.  HECKER,  t.  t.  medicorum  ordinis  Deca- 
num maxime  spectabilem,  nomen  professus  sum. 

Scholae,  quibus  interfui,  hae  sunt:  encyclopaedia,  me- 
thodologia  et  historia  artis  medicae  111.  HECKER;  logice  Cei. 
WERDER ; physice  et  chemice  Cei.  TURTE;  zoologia  111. 
LICHTENSTEIN ; botanice  111.  KUNTH;  mineralogia  111.  WEISS; 
anthropologia  et  diaetetice  Cei.  IDELER;  physiologia  111.  J. 
MUELLER ; materia  medica  Cei.  MITSCHERL1CH ; osteologia 
111.  SCHLEMM;  anatomia  corporis  humani,  organorum  sen- 
suum, comparata  et  pathologica  111.  J.  MUELLER.  In  cada1- 
veribus  rite  secandis  duces  mihi  fuerunt  111.  J.  MUELLER  et 
111.  SCHLEMM.  Tum  disserentes  audivi:  111.  HECKER  de 
pathologia  generali;  Cei.  ECK  de  therapia  universali;  Exp. 
DANN  de  pathologia  et  therapia  speciali;  111.  JUENGKEN  de 
chirurgia  universali  et  speciali;  111.  KLUGE  et  Cei.  FRORIEP 
de  arte  operandi;  111.  WAGNER  de  politia  medica;  Exp.  NI- 
COLAI de  medicina  forensi;  111.  BUSCII  de  arte  obstetricia. 

i 

Exercitationibus  clinicis,  tam  medicis  quam  chirurgicis  et 
obstetriciis  et  ophthalmiatricis  interfui  Cei.  WOLFF,  111. 

. * ' / i 

DIEFFENBACH,  111.  JUENGKEN,  111.  SCHOENLEIN,  Cei. 
BAREZ,  Cei.  TRUESTEDT,  Exp.  ANGELSTEIN,  111.  BUSCH. 


I 


Quibus  viris  omnibus,  summopere  de  me  meritis,  maximas 
quas  possum  gratias  ago,  semperque  habebo. 

Jam  vero  tentaminibus,  et  philosophico  et  medico,  atque 
examine  rigoroso  coram  gratioso  medicorum  ordine  rite  su- 

i 

peratis,  spero  fore,  ut  dissertatione  thesibusque  publice  de- 
fensis, summi  in  medicina  et  chirurgia  honores  in  me  con- 
ferantur. 

THESES. 

1.  Vitalis  telae  cellulosae  contractio  non  e systemate  ner- 
voso pendet. 

2.  Fistula  ani  nunquam  operatibne  tollenda,  si  quidem  orta 
est  per  metastasin. 

3.  Uti  lux  nervo  optico,  sic  nervis  contrectatoriis  fc&loi:  est 
incitamentum  adaequatum. 

4.  Exsistunt  inobbi  organismo  salutares. 

5.  Medica  in  doctrina  nullo  tempobe  regressus  animadver- 
titur. 

